VS001501
Datum: 2002-04-19T02:00:00.000+02:00
datum_sodbe_i_stopnje: 2004-10-18T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: srednje hudi primeri
odskodnina: 3.500.000,00 SIT
opombe: II Ips 287/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 40 do 45 let

Ukvarja se s kmetovanjem.

## Škodni dogodek

Poškodovan pri delu, ko mu je spodrsnilo na lestvi in je padel z višine 2 metrov.

## Poškodba

Izpah desnega ramenskega sklepa, odkrhnenje velikega tubertla desne nadlaktnice in raztrganina rotatorne manšete.

## Telesne bolečine

1.200.000,00 SIT Oškodovanec je trpel hude bolečine 5 dni kumulativno, bolečine srednje intenzitete je trpel stalno 14 dni in ob fizioterapiji ter ponoči občasno 3 mesece, ob operaciji pa 1 teden, kumulativno torej 5 tednov. Bolečine lažje intenzitete je kumulativno trpel 6 tednov, občasne bolečine manjše do srednje intenzivnosti pa trpi še vedno in jih bo trpel tudi v bodoče. Postal je občutljiv na vreme, bolečine se pojavljajo ob večjih obremenitvah.

#### Hospitalizacija

Oškodovanec je bil hospitaliziran 6 dni na ortopedski kliniki. V tem času je bil operiran v splošni anasteziji in sicer je bila izvedena artroskopija, akromioplastika in ekscirpacija velikega tubertila desne nadlaktnice.

#### Ambulantno zdravljenje

Poškodba mu je bila oskrbljena v ambulanti, kjer so mu v splošni anasteziji naravnali ramo, dobil pa je desaultovo obvezo. Med zdravljenjem je prišlo do razprtja operacijske rane in do obilne sekrecije, zaradi česar je moral hoditi na redna prevezovanja. Zdravil se je v zdravilišču 5 tednov. Bolniški stalež, med katerim je bil prisiljen počivati.

#### Rehabilitacija

Večkratno izvajanje fizioterapije (vsaj 22-krat).

#### Nevšečnosti med zdravljenjem

14 dni je nosil mavec preko prsnega koša. Opravil številne kontrolne preglede pri kirurgu, ortopedu in izbranem zdravniku ter več posebnih preiskav, kot so RTG slikanje, ultrazvok, CT slikanje in EMG preiskava. Jemanje analgetikov.

## Strah

300.000,00 SIT Utrpel je intenziven primarni strah, saj se je ustrašil že takrat, ko se mu je lestev spodmaknila, padel pa je precej globoko, zaradi česar je padec ob lestvi trajal kar nekaj časa, preden je pristal na tleh. Prav tako je utrpel sekundarni strah za izid zdravljenja, ki je bil sprva srednje intenziven, po zapletih, počasni fizioterapiji in pripravah na operacijo pa eno leto dokaj intenziven, vendar je ta strah po uspešni operaciji izzvenel.

## Zmanjšanje življenjske aktivnosti

2.000.000,00 SIT Oškodovanec z desno roko ni zmožen opravljati del nad horizontalo, desna roka je nakazano oslabljena v celoti za 10%, gibljivost desne rame je srednje zavrta zlasti v obratih, zaročenju in vzročenju. Zato je oviran pri delih s težko poljsko mehanizacijo, ne more obračati volana kombajna in ročice komand, oviran je pri vzpenjanju po lestvi, kjer je potrebna moč in spretnost obeh rok, pa tudi pri vžiganju motorjev na poteg. Prav tako ni zmožen dvigovati bremen nad 15 kg. Omejen je pri športnih aktivnostih, saj ne more več igrati košarke in kegljati, težko plava kravelj, ne more več kositi, kar je počel kot član turističnega društva, prav tako ne more biti več aktiven gasilec.

---

ZOR člen 200, 203